Α.Π.Σ. Άρης Πατρών

Ο Αθλητικός Ποδοσφαιρικός Σύλλογος Άρης Πατρών είναι αθλητικός σύλλογος με έδρα την Πάτρα και πιο συγκεκριμένα τη συνοικία των Προσφυγικών. Επίσημο έτος ίδρυσής του είναι το 1930, έμβλημά του ένα κόκκινο αστέρι και τα επίσημα χρώματά του είναι το κόκκινο και άσπρο. Διαθέτει ενεργά τμήματα ποδοσφαίρου ανδρών και ποδοσφαίρου γυναικών. Έδρα των τμημάτων του αποτελεί το Γήπεδο Προσφυγικών.

 Ο Άρης ιδρύθηκε το 1930 μετά την διάλυση του «Λευκού Αστέρα» από τους Νικ. Αγουρίδη και Χρ. Παναγιωτίδη και με την απορρόφηση το 1933 του ανεξάρτητου συλλόγου «Εργατική Ένωση Προσφυγικών» που την είχε ιδρύσει ο Ευάγγελος Αθανασιάδης.Αναγνωρίστηκε από την ΕΠΟ με αριθμό μητρώου ΕΠΟ 98 και ξεκίνησε από το πρωτάθλημα της Γ΄ Κατηγορίας Ε.Π.Σ. Πατρών το 1930-31 και το 1934-35 ανέβηκε στην Β΄. Στην Β΄ Κατηγορία αγωνίστηκε έναν χρόνο και προβιβάστηκε στην Α΄, γνωρίζοντας όμως τον υποβιβασμό. Στην Α΄ Κατηγορία επέστρεψε την περίοδο 1939-40 και συμμετείχε στα κατοχικά πρωταθλήματα του 1943 και 1944. Μεταπολεμικά συνέχισε στην Α΄ Κατηγορία και στον αγώνα πρωταθλήματος με τον Αχιλλέα που έγινε στις 24 Φεβρουαρίου 1946 στο γήπεδο της Παναχαϊκής, ο Βασίλης Βακάλογου, έξω δεξιά ποδοσφαιριστής του συλλόγου, συγκρούστηκε σε μία φάση με τον ποδοσφαιριστή του Αχιλλέα Ανδρούτσο και μεταφέρθηκε στο νοσοκομείο, όπου και απεβίωσε στις 28 Φεβρουαρίου. Η Ε.Π.Σ. Πατρών τιμώρησε με μηδενισμό Άρη και Αχιλλέα και υποβιβάστηκαν και οι δύο στην Β΄ Κατηγορία.Την περίοδο 1947-48 δεν κατάφερε σε αγώνα διαβάθμισης να επιστρέψει στην Α΄ Κατηγορία και τα επόμενα χρόνια περιορίστηκε στις μικρότερες κατηγορίες της Ε.Π.Σ. Πατρών, αγωνιζόμενος σε Γ΄, Β΄ και Α2 Κατηγορία. Το 1967 με την αναγκαστική συγχώνευση των δύο μεγάλων ομάδων των Προσφυγικών, του Ολυμπιακού και της Θύελλας, ο Άρης που μέχρι τότε ήταν στην σκιά τους έμεινε ο μοναδικός σύλλογος εκπρόσωπος της συνοικίας. Την περίοδο 1969-70 προβιβάστηκε στην Α΄ Κατηγορία και την περίοδο 1974-75 αναδείχθηκε για πρώτη φορά πρωταθλητής Α΄ Κατηγορίας νικώντας τον Ατρόμητο και προκρίθηκε στο ειδικό πρωτάθλημα ανόδου όπου διεκδίκησε την άνοδο στην Β΄ Εθνική χωρίς όμως επιτυχία. Την περίοδο 1976-77 κατέκτησε το πρωτάθλημα στον 2ο όμιλο και προκρίθηκε στο ειδικό πρωτάθλημα ανόδου, χάνοντας εκ νέου την πολυπόθητη άνοδο στην Β΄ Εθνική. Ωστόσο, κέρδισε τη συμμετοχή του στο νεοσύστατο πρωτάθλημα της Εθνικής Ερασιτεχνικής Κατηγορίας, το τρίτο τη τάξει εθνικό πρωτάθλημα, όπου και αγωνίστηκε τις περιόδους 1977-78 και 1978-79.Την περίοδο 1979-80 κατέκτησε το πρωτάθλημα στον 2ο όμιλο χάνοντας όμως τον τίτλο του πρωταθλητή από τον Εθνικό Αιγίου και το δικαίωμα ανόδου. Τα επόμενα χρόνια ως και σήμερα ξεχώρισαν οι παρουσίες του στο πρωτάθλημα της Δ΄ Εθνικής τις περιόδους 1983-84, 1985-86, 1986-87, 1991-92, 1992-93, 1993-94, 1995-96, 2002-03 και 2003-04. Από την περίοδο 2004-05 αγωνίζεται μόνιμα στο τοπικό πρωτάθλημα της Ε.Π.Σ. Αχαΐας. Τίτλοι 4 Πρωταθλήματα Α΄ Κατηγορίας Ε.Π.Σ. Αχαΐας: 1974-75, 1982-83, 1984-85, 1994-956 Κύπελλα Ε.Π.Σ. Αχαΐας: 1971-72, 1977-78, 1990-91, 1992-93, 2001-02, 2002-031 Σούπερ Καπ Ε.Π.Σ. Αχαΐας: 2003 Διακρίσεις Φιναλίστ Κυπέλλου Ε.Π.Σ. Αχαΐας: 1973-74, 1983-84, 1986-87, 1987-88, 1998-99, 2000-01Φιναλίστ Σούπερ Καπ Ε.Π.Σ. Αχαΐας: 2002 Ο σύλλογος το καλοκαίρι του 2022 δημιούρησε τμήμα ποδοσφαίρου γυναικών.Αναγνωρίστηκε από την ΕΠΟ και την περίοδο 2022-23 συμμετείχε στο πρωτάθλημα της Γ΄ Εθνικής με προπονητή τον Ανέστη Δελδήμο. Στην πρώτη της παρουσία, η γυναικεία ομάδα ποδοσφαίρου του Άρη κατέκτησε αήττητη το πρωτάθλημα στον 7ο όμιλο και την άνοδο στην Β΄ Εθνική. Βασίλειος Οικονομόπουλος (εκδ.), Πατρινό αθλητικό πανόραμα, Πάτρα 1994 Τάσσος Σταθόπουλος, Αχαϊκό Ποδόσφαιρο. Εκατόν Είκοσι Χρόνια (1891-2010), Εκδόσεις "Γιάννης Πικραμένος", Πάτρα 2010 ISBN 978-968-6628-27-6